b'\n_START_ARTICLE_\nRelikvija\n_START_PARAGRAPH_\nRelikvija (latinsko reliquiae = ostanki) je posmrtni ostanek svetnika ali njegov osebni predmet. \xc4\x8ca\xc5\xa1\xc4\x8denje relikvij je raz\xc5\xa1irjeno zlasti v Rimskokatoli\xc5\xa1ki Cerkvi in v pravoslavju. Obi\xc4\x8dajno se shranjujejo v posebej okra\xc5\xa1enih skrinjicah, ki se imenujejo relikviariji. Relikvije so pravtako pomemben vidik nekaterih oblik budizma, hinduizma, \xc5\xa1amanizma in mnogih drugih religij. Sveti\xc5\xa1\xc4\x8de, ki hrani eno ali ve\xc4\x8d relikvij, se imenuje relikvijar.\n_START_SECTION_\nAnti\xc4\x8dne relikvije\n_START_PARAGRAPH_\nV Atenah naj bi ostanke Ojdipa in Zeusa obo\xc5\xbeevali in \xc4\x8dastili, kar je zelo te\xc5\xbeko razlikovati od verskih kultov. Kosti in pepel Eskulapa v Epidavru, in Perdikasa v Makedoniji so bili obravnavani z najglobljim \xc4\x8de\xc5\xa1\xc4\x8denjem.\n_START_SECTION_\nBudisti\xc4\x8dne relikvije\n_START_PARAGRAPH_\nV budizmu, so \xc4\x8dastili relikvije Bude in druge razli\xc4\x8dne modrece. Po smrti Bude so njegove posmrtne ostanke razdelili na 8 delov. Nato so te relikvije shranili v stupah, kljub njegovim navodilom, da se relikvij ne zbira in \xc4\x8dasti. Gradili so stupe - zgradbe, narejene posebej za relikvije. Danes stupe hranijo tudi pepel mnogih znanih budistov.'